Рафаэла Силва

Рафаэла Силва (1992 онд төрсөн) — Бразилын жүдочин. Олимп, дэлхийн аварга. 

 Тамирчин 
Рафаэла Силва жүдогийн 57 кг жинд өрсөлддөг. 
2016 оны Рио-де-Жанейрын олимпод Унгарын Хедвиг Каракаш (өмнөх олимпод Силваг ялсан), Румыны Корина Кэприориу нарыг дийлж, шигшээ барилдаанд Монголын Доржсүрэнгийн Сумъяаг ялж алтан медаль хүртсэн. 

2013 оны ДАШТ-д Америкийн Марти Мэллойг ялж алтан медаль, 2011 оны ДАШТ-д Марти Мэллойг ялсан ч Японы Сатоо Айкод дийлдэн мөнгөн медаль хүртэж байв. 2013 оны багийн ДАШТ-д Силватай Бразилын баг мөнгөн медаль зүүсэн. Силва 2014 оны ДАШТ-д 5-р байр эзэлж, 2015 онд хоёрын даваанд бүдэрчээ.

Пан-Америкийн наадмын мөнгө (2011), хүрэл (2015) медальтай. Пан-Америкийн АШТ-ийн хошой алтан медальтай. 

 Хувь хүн 
Рафаэла Силва 1992 оны 4 сарын 24-нд Бразил улсын Рио-де-Жанейро мужийн Рио-де-Жанейро хотын Баруун дүүргийн Сидаде-де-Деуш (Бурхны хот) хороо хэмээх ядуусын хороололд төрж өсчээ. 

7 настайгаасаа жүдогоор хичээллэсэн. Эцэг нь Луиш Карлос. Ракел Силва хэмээх эгчтэй. 

2012 оны олимпын дараа хэвлэлээр доромжлуулж байсан бол 2016 онд анх удаа олимпын наадам хүлээн авч байгаа Бразилд тус олимпын эхний алтан медалийг нь авчирсан амьдрал тэмцэл нь түүнийг хэвлэлийн баатар болгожээ. 

Гадаад холбоос
 Жүдогийн тоо мэдээ: Rafaela Silva
 Рафаэла Силва “Би сармагчин биш” - UB.LIFE
 Ядуусын хорооллоос гаралтай Рафаела Сильва гэж хэн бэ?

Ангилал:Бразилын жүдоч
Ангилал:Бразилын олимпын аварга
Ангилал:Бразилын олимпын оролцогч
Ангилал:Жүдогийн олимпын аварга
Ангилал:Жүдогийн дэлхийн аварга
Ангилал:Жүдогийн панамерикийн наадмын аварга
Ангилал:2012 оны зуны олимпод оролцогч
Ангилал:2016 оны зуны олимпод оролцогч
Ангилал:Бразилын панамерикийн наадамд оролцогч
Ангилал:Сэргээш Бразилд
Ангилал:Сэргээшийн тохиолдол жүдод
Ангилал:Бразилчууд
Ангилал:1992 онд төрсөн